డి.ఎన్. జీవరాజ్

డి.ఎన్. జీవరాజ్ కర్ణాటక రాష్ట్రానికి చెందిన రాజకీయ నాయకుడు, సినీ నటుడు. ఆయన కర్ణాటక శాసనసభకు శృంగేరి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై ఆహార, పౌర సరఫరాలు & వినియోగదారుల వ్యవహారాల శాఖ మంత్రిగా, కర్ణాటక ముఖ్యమంత్రి బసవరాజ్ బొమ్మైకి, బి.ఎస్.యడ్యూరప్పకు రాజకీయ కార్యదర్శిగా పని చేశాడు.
రాజకీయ జీవితం
డి.ఎన్. జీవరాజ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 కర్ణాటక శాసనసభ ఎన్నికలలో శృంగేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి హెచ్.జి. గోవింద గౌడ చేతిలో 8,052 ఓట్ల తేడాతో ఓడిపోయాడు. ఆయన 1999 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి డి.బి. చంద్రెగౌడ చేతిలో 4,571 ఓట్ల తేడాతో ఓడిపోయాడు. 

డి.ఎన్. జీవరాజ్ 2004 కర్ణాటక శాసనసభ ఎన్నికలలో శృంగేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి డి.బి. చంద్రెగౌడపై 18,221 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2008 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి డి.బి. చంద్రెగౌడపై 2,250 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

డి.ఎన్. జీవరాజ్ 2013 కర్ణాటక శాసనసభ ఎన్నికలలో శృంగేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టి.డి. రాజేగౌడపై  3452 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై ఆహార, పౌర సరఫరాలు & వినియోగదారుల వ్యవహారాల శాఖ మంత్రిగా పని చేశాడు. ఆయన 2018 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టి.డి. రాజేగౌడ చేతిలో 1,989 ఓట్ల తేడాతో ఓడిపోయి ఆ తరువాత 2020 డిసెంబర్ 19న కర్ణాటక ముఖ్యమంత్రి బి.ఎస్. యెడియూరప్పకు రాజకీయ కార్యదర్శిగా ఆ తరువాత 2021 సెప్టెంబర్ 30న బసవరాజ్ బొమ్మై రాజకీయ కార్యదర్శిగా నియమితుడయ్యాడు. 

డి.ఎన్. జీవరాజ్ 2023 కర్ణాటక శాసనసభ ఎన్నికలలో శృంగేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టి.డి. రాజేగౌడ చేతిలో 201 ఓట్ల స్వల్ప తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2013 కర్ణాటక శాసనసభ్యులు
వర్గం:2008 కర్ణాటక శాసనసభ్యులు